《丙申八月出都寄曾芷潭编修 其一》
清代·郑献甫

一日归程千日筹，今朝真个渡芦沟。国门乍出犹疑梦，乡思重生不带愁。

马足正骄黄叶路，诗名权让白云楼。临流自笑私窥镜，帽影鞭丝别是秋。

作者简介：（ 1801—1872）广西象州人，字小谷。道光十五年进士，官刑部主事。以乞养亲辞官，不复出，自号识字耕田夫。同治间主讲广州、桂林各书院。博览强记，尤熟诸史。为文章直抒胸臆，识见甚卓。有《愚一录》、《补学轩诗文集》等。